**NEVYRIAUSYBINIŲ ORGANIZACIJŲ TARYBOS**

**POSĖDŽIO PROTOKOLAS**

2016-09-29 Nr. TAR1-105

Posėdis įvyko 2016-09-29 13:30 – 15:00 val.

Posėdžio pirmininkas Simonas Gentvilas.

Posėdžio sekretorė Jurgita Šekštėnienė.

Dalyvavo: Arvydas Cesiulis, Aldona Marija Gedvilienė, Virginija Kairienė, Edmundas Klimas, Liudvika Kuzminčiūtė, Raimonda Mažonienė, Renolda Senovaitienė, Diana Stankaitienė, Darius Vaitkevičius, Alfonsas Vildžiūnas, Germanas Čepas.

DARBOTVARKĖ:

1. Dėl NVO tarybos narių skaičiaus ir sudėties.

2. Dėl NVO tarybos nuostatų keitimo.

3. Dėl kreipimosi į Vyriausybės atstovo Klaipėdos apskrityje tarnybą.

4. Dėl miesto infrastruktūros lėšų paskirstymo pagal bendruomenių prioritetus.

5. Einamieji klausimai.

1. SVARSTYTA. NVO tarybos narių skaičiaus ir sudėties.

Pranešėja Diana Stankaitienė siūlo aptarti kriterijus su atstovaujančių sričių atstovais ir galimai pasiūlyti naujų kriterijų. Jos nuomone turėtų būti įtraukta tokios įstaigos kurios dirba efektingai, rašo projektus, bendradarbiauja su savanoriais, svarbu matyti kokia nauda atsispindi bendruomenei.

Simonas Gentvilas pastebi, kad dauguma kriterijų jau buvo apsvarstyti ankstesniame posėdyje ir jiems pritarta.

Liudvika Kuzminčiūtė pasiūlė tai pat įtraukti savanorystę, tokia veikla yra labai svarbi bendruomenei.

Virginija Kairienė pritaria Liudvikai Kuzminčiūtei dėl savanorystės. Vyksta diskusija.

NUTARTA:

1. Informacija išklausyta.

2. SVARSTYTA. NVO tarybos nuostatų keitimas.

Liudvika Kuzminčiūtė siūlo peržiūrėti NVO tarybos nuostatus. Didžiausias nepasitenkinimą kelią 20 punktas, NVO tarybos narys negalintis dalyvauti posėdyje, turi teisę išreikšti savo nuomonę t. y. balsuoti elektroniniu paštu. Liudvikos Kuzminčiūtės bei Renoldos Senovaitienės nuomone tokio balsavimo negali būti, todėl siūlo keisti NVO nuostatus. Liudvika pasiūlė sudaryti darbo grupę ir rekomenduoti Tarybos sekretoriatui keisti NVO tarybos nuostatus.

Simonas Gentvilas pasiūlė į darbo grupę įtraukti Renolda Senovaitienę.

Liudvika tai pat siūlo toliau aktyviai kurti NVO bazę, tai pat pasiūlė sudaryti darbo grupę.

Pirmininkas pasiūlė į grupę įtraukti Renoldą Senovaitienę, bei Dianą Stankaitienę.

NUTARTA:

1. Pritarta dėl NVO nuostatų keitimo, bei darbo grupės sudarymo.
2. Pritarta dėl darbo grupės sudarymo NVO bazės sukūrimui.
3. Abiem darbo grupėm pasiūlyta išvadas pateikti sekančiam posėdžiui.
4. SVARSTYTA. Kreipimosi į Vyriausybės atstovo Klaipėdos apskrityje tarnybą.

Renolda Senovaitienė kreipėsi į vyriausybės atstovą Klaipėdos apskrityje tarybai su pastabomis dėl NVO tarybos narių lankomumo posėdžiuose, pastebi, kad yra tokių narių kurie nėra buvę posėdyje ir tai dažniausiai yra savivaldybės atstovaujamos NVO tarybos pusės žmonės. Tai pat būna, kad viduryje posėdžio pasišalina nesulaukę balsavimo pabaigos. Tai pat tarybos nariai kurie nesilanko posėdžiuose prabalsuoja elektroniniu paštu, taip išreikšdami savo nuomonę. Gavome atsakymą į šį raštą 2016-08-01 Nr. (1.15.)-S13-159 (Priedas 1).

Tai pat Renolda Senovaitienė pastebi, kad išardytos visos darbo grupės, per kurias buvo pradėta kurti NVO bazė, siūlo nenutraukti šio darbo.

NUTARTA:

Informacija išklausyta.

1. Miesto infrastruktūros lėšų paskirstymas pagal bendruomenių prioritetus.

Irena Šakalienė informavo, kad yra parengta daugiabučių namų, kiemų infrastruktūros gerinimo programa. Programa paruošta įvertinus atsiųstus gyventojų namų jungtinės veiklos sutartimi įgaliotų asmenų ir bendrojo objektų administratorių pageidavimus šių priemonių įgyvendinimui: apšvietimo, automobilių stovėjimo aikštelių, asfalto dangos kiemuose ir kiemų įvažiavimuose, šaligatvių, pėščiųjų takų, kiemuose esančių lietaus nuotekų sistemų, želdinimui, vaikų žaidimo, sporto aikštelių (Priedas 2).

NVO tarybos nariai uždavė klausimus. Vyko diskusija. Irena Šakalienė atsakė į klausimus.

NUTARTA:

Informacija išklausyta.

1. Einamieji klausimai.

Virginija Kairienė pasidomėjo kodėl nėra atsakyta į jos raštą 2015-10-26 kuris buvo siųstas NVO tarybai. Vyko diskusija.

NUTARTA:

Iki sekančio posėdžio, kuris planuojamas lapkričio mėn. atsakyti į šį raštą, arba įtraukti į darbotvarkę ir aptarti šį klausimą.

|  |  |
| --- | --- |
| Posėdžio pirmininkas | Simonas Gentvilas |
|  | |
| Posėdžio sekretorė | Jurgita Šekštėnienė |